CELEX: 62017TN0453
Language: bg
Date: 2017-07-20 00:00:00
Title: Дело T-453/17: Жалба, подадена на 20 юли 2017 г. — TV/Съвет

16.10.2017   
            
            
               BG
            
            
               Официален вестник на Европейския съюз
            
            
               C 347/29
            
         Жалба, подадена на 20 юли 2017 г. — TV/Съвет
   (Дело T-453/17)
   (2017/C 347/38)
   Език на производството: френски
   
      Страни
   
   
      Жалбоподател: TV (представители: L. Levi и A. Blot, avocats)
   
      Ответник: Съвет на Европейския съюз
   
      Искания на жалбоподателя
   
   Жалбоподателят иска от Общия съд:
   
               —
            
            
               да обяви настоящата жалба за допустима и основателна;
            
         вследствие на това,
   
               —
            
            
               да отмени решението от 19 август 2016 г. относно уволнението на жалбоподателя в края на неговия изпитателен период, тоест на 1 септември 2016 г.;
            
         
               —
            
            
               да отмени решението на органа по назначаване от 11 април 2017 г., с което се отхвърля административната жалба на жалбоподателя от 4 ноември 2016 г.;
            
         
               —
            
            
               да отпусне на жалбоподателя сумата от 20 000 EUR за претърпените неимуществени вреди;
            
         
               —
            
            
               да осъди ответника да заплати всички съдебни разноски.
            
         
      Основания и основни доводи
   
   В подкрепа на жалбата си жалбоподателят излага пет основания.
   
               1.
            
            
               Първо основание, изведено от нарушение на задължението за мотивиране.
            
         
               2.
            
            
               Второ основание, изведено от незаконосъобразността на обжалваното решение, доколкото то потвърждава заключението от становището на Комитета по атестиране (CORAP), който е заменил оценката на атестиращите със собствената си оценка.
            
         
               3.
            
            
               Трето основание, изведено от явните грешки при прилагане на правото и фактически грешки, опорочаващи мотивите, на които се основава докладът за срока за изпитване.
            
         
               4.
            
            
               Четвърто основание, изведено от липсата на нормални условия през периода на изпитване.
            
         
               5.
            
            
               Пето основание, изведено от нарушението на задължението за полагане на грижа и на принципа на добра администрация.
            
         Освен това жалбоподателят счита, че изложените нарушения в основанията за отмяна представляват до голяма степен грешки, допуснати от ответника. Поради това той търси и обезщетение за неимуществените вреди, които твърди, че са възникнали от оспорваните решения.